Een van die dae verjaar Jamela. Sy en Mama en Gogo gaan koop vir haar partytjieklere, en daar raak sy toe hopeloos verlief op ’n paar regte prinsesskoentjies met blink gespetjies en satynstrikkies. Hulle sal so mooi lyk by haar nuwe partytjierok! Maar Mama sê nee. Jamela moet haar nuwe skoene ook skool toe kan dra. By die huis haal Jamela die paar sterk swart skoolskoene wat Mama vir haar gekoop het uit hulle doos. Met ’n swaar hart kyk sy na hulle. Maar skielik kry sy ’n blink idee . . .
Geniet die storie van ’n hond met kolle, ’n groot bruin beer, ’n kwaai wolf en die teddiebeertjie wat sy grom verloor het. Dit is ’n pragtige storie oor teddiebeertjie wat op soek is na sy identiteit – sy grom. Die klankknoppie maak die leeservaring ’n prettige een!